***Lycée Agricole Rochefort Montagne***

**Lokacija**

Šola se nahaja v regiji Auvergne, v centralnem francoskem masivu, z glavnim mestom Clermont-Ferrand. V bližini se nahaja Parc Naturel Régional des Volcans d'Auvergne z značilnimi mrtvimi vulkani in izjemno fauno in floro. Obsega 395098 ha z najvišjim in najbolj znanim vulkanom Puy de Dôme. Nedaleč od šole je tudi Parc Naturel Régional Livradois Forez, ki leži pred vrati Lyona, ne daleč od mesta Vichy. Park je eden večjih v Franciji in enkraten s svojim gorskim masivom Les monts du Forez in ledeniško dolino na eni strani ter z vulkansko pokrajino na J. Bogat je s kulturno dediščino in razvitim obrtništvom.

**Organiziranost in izobraževalni programi**

Je manjša šola, ki je dobro umeščena v pokrajino in ima v razredih po 20 učencev oz. študentov. Šola ima internat in restavracijo, sprejmejo pa lahko 180 učencev. Izobražujejo v programih srednjega tehniškega izobraževanja s poudarki na vsebinah iz kmetijstva, ekologije, socialnega okolja in trajnostnega razvoja ter srednje poklicno izobraževanje na področju kmetijstva in naravovarstva. Imajo razred študentov, ki prihajajo iz cele Francije in se izobražujejo v programu višja strokovna šola naravovarstvo.

Imajo tudi hlev z okoli 50 kravami mlečne pasme in manjšo sirarno. V bližini je na novo zgrajen objekt, ki oskrbuje preko 100 gospodinjstev v okolici 20 km z električno energijo pridobljeno iz sekancev.

**Posebnosti:**

Aktivna udeležba učencev v Agendi 21.

Številni projekti – kulturni in razna pobratenja z La Comédie da Clermont-Ferrand.

Aktivno sodelovanje s Finsko in Slovenijo.

Športne aktivnosti v naravi.